Sally Ride

Si Sally Kristen Ride (Mayo 26, 1951 – Hulyo 23, 2012) ay isang Amerikanong astronauta at pisiko. Ipinanganak sa Los Angeles, sumali siya sa NASA noong 1978, at noong 1983 naging unang babaeng Amerikano at pangatlong babae na lumipad sa kalawakan, pagkatapos ng mga kosmonauta na sina Valentina Tereshkova noong 1963 at Svetlana Savitskaya noong 1982. Siya ang pinakabatang Amerikanong astronauta na lumipad sa kalawakan, na nagawa ito sa edad na 32.

Nagtapos si Ride sa Pamantasang Stanford, kung saan nakakuha siya ng Batsilyer ng digri ng Agham sa pisika at Batsilyer ng Sining ng digri sa panitikang Ingles noong 1973, Maestro ng digri ng Agham noong 1975, at Doktor of Pilosopiya noong 1978 (pareho sa pisika) para sa pananaliksik sa interaksyon ng X-ray sa midyum na interestelar. Napili siya bilang isang astronautang espesyalista sa misyon sa Pangkat 8 ng Astronautang NASA, ang primera klaseng mga astronauta ng NASA na kinabibilangan ng mga babae. Matapos makumpleto ang kanyang pagsasanay noong 1979, nagsilbi siya bilang capsule communicator (CapCom) na nakabase sa lupa para sa pangalawa at pangatlong lipad ng Lasador na Pangkalawakan (o Space Shuttle), at tumulong sa pagbuo ng bisig robotiko ng Space Shuttle. Noong Hunyo 1983, lumipad siya sa kalawakan sa Space Shuttle Challenger sa misyon ng STS-7. Naglunsad ang misyon ng dalawang satelayt pangkomunikasyon at ang unang Shuttle pallet satellite (SPAS-1). Pinaandar ni Ride ang bisig robotiko at kinuha ang SPAS-1. Ang kanyang pangalawang paglipad sa kalawakan ay ang misyong STS-41-G noong 1984, sakay din ng Challenger. Gumugol ng kabuuang higit sa 343 oras sa kalawakan. Umalis siya sa NASA noong 1987.

Nagtrabaho si Ride sa loob ng dalawang taon sa Stanford University's Center for International Security and Arms Control (Sentro ng Pandaigdigang Seguridad at Pagkontrol ng Armas) ng Pamantasang Standord pagkatapos, sa Unibersidad ng California, San Diego, pangunahing nagsasaliksik ng optikang di-lineyar at pangangalat na Thomson. Naglingkod siya sa mga komite na nag-imbestiga sa pagkawala ng Challenger at ng Columbia, ang tanging tao na lumahok sa pareho. Dahil ikinasal sa astronauta na si Steven Hawley sa panahon ng kanyang mga taon sa paglipad sa kalawakan at sa isang pribado at pangmatagalang relasyon sa dating manlalaro ng Women's Tennis Association (Asosasyong Tenis ng mga Kababaihan) na si Tam O'Shaughnessy, siya ang unang astronauta na kilala bilang LGBT. Namatay siya sa kanser sa lapay noong 2012.

 Mga sanggunian 

Kategorya:Namatay noong 2012
Kategorya:Ipinanganak noong 1951
Kategorya:Mga pisiko mula sa Estados Unidos
Kategorya:Mga astronaut mula sa Estados Unidos